เรื่องร้องเรียน: พูดออกเครื่องเสียง ตีกลองและฉาบ จุดพลุเสียงดังยามวิกาล รบกวนคนจะพักผ่อน ตั้งแต่ดึกๆจนเที่ยงคืนแล้วไม่รู้จะหยุดเมื่อไหร่ มีทุกปีและไม่เคยเกรงใจคนอาศัยรอบข้าง ควรไปจัดที่ส่วนตัวไม่ใช่ที่สาธารณะ จะเสียงดังก็ในเวลาปกติ ไม่ใช่ยามวิกาล
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตสัมพันธวงศ์ ได้ดำเนินการตรวจสอบเหตุร้องเรียนดังกล่าว ณ ศาลเจ้าเห้งเจีย เลขที่ 66 ถนนพระราม 4 แขวงตลาดน้อย เขตสัมพันธวงศ์ เมื่อวันที่ 2 ตุลาคม 2566 เวลา 14.30 น. จากการตรวจสอบ มีรายละเอียดดังนี้ 1.ขณะตรวจสอบ ไม่พบเสียงดังจากเครื่องเสียง การตีกลอง และการจุดพลุ  2. ผู้ดูแลศาลเจ้าดังกล่าว แจ้งว่า เมื่อวันที่ 29 กย. 66 - 1 ตค. 66 ทางศาลเจ้ามีงานเทศกาล ฮุกโจ้วแซ  มีการแห่มังกรในคืนวันที่ 29 กย. 66 เวลาประมาณ 23.30 น. จริง โดยใช้เวลาในการแห่มังกร ประมาณ 30-40 นาที  ในเบื้องต้น เจ้าหน้าที่ฝ่ายสิ่งแวดล้อมและสุขาภิบาล ได้ขอความร่วมมือให้ศาลเจ้าดำเนินการหากจัดงานเทศกาลครั้งต่อไปดังนี้ 1.ควบคุมการใช้เสียง โดยการลดระดับเสียงลง เพื่อไม่ให้รบกวนผู้อาศัยในบริเวณข้างเคียง 2.ขออนุญาตใช้เสียง จากสถานีตำรวจนครบาลพื้นที่ และสำนำนักงานเขตสัมพันธวงศ์ ก่อนเริ่มจัดงาน 3.ประชาสัมพันธ์ให้ผู้พักอาศัยใกล้เคียงได้รับรู้การจัดงาน
ความเห็นของผู้แจ้ง: เดี๋ยวปีหน้าก็มีแบบนี้อีกเชื่อไหมครับ อาจจากที่ศาลเจ้าชี้แจงก็เหมือนชี้แจงให้จบเรื่อง เดี๋ยวปีหน้าก็ทำใหม่เหมือนเดิม ถ้ามาตรวจสอบนอกเวลาที่ส่งเสียงดังยามวิกาล(วิกาลแปลว่าตอนกลางคืน ตั้งแต่22.00เป็นต้นไป) แถมยังหลังจบงานไปแล้วยังไงก็คงไม่เจอหรอกครับ ควรมาตรวจในเวลาที่แจ้งสิครับ ไม่แน่ใจว่ามีเส้นสายภายในระดับไหน เลยหลบเลี่ยงความผิดได้ตลอดเวลา แปลกใจที่ฟังความด้านคนก่อเรื่องให้ชี้แจงอย่างเดียวแล้วก็เชื่อสนิทใจที่ว่าแห่มังกรแค่30-40นาทีเอ้ง  นอกจากเวลาแห่มังกรนั้นก็เปิดเพลงบทสวดเสียงดังตลอดเวลาด้วยครับ ตั้งแต่ก่อน22.00 ไปยันเวลาแห่มังกรที่เค้าว่า หลังเที่ยงคืนยังไม่จบเลยครับ รวมถึงมีขอทานจำนวนมากมานั่งเกะกะฟุตบาทบริเวณโดยรอบจำนวนมากอีกด้วยครับ
พื้นที่: แขวงตลาดน้อย เขตสัมพันธวงศ์ กรุงเทพมหานคร